Hominini
Hominini su tribus potporodice Homininae koji obuhvaća samo vrste čovjek (Homo), čimpanza (Pan) i njihove izumrle pretke. Članovi tog tribusa zovu se hominini (usp. Hominidae – hominidi).

Stvaranje ovoga taksona posljedica je nove ideje po kojoj najmanje sličnu vrstu nekog trojstva valja odvojiti od ostale dvije. Uspoređujući DNK, znanstvenici misle da se odvajanje Pan/Homo moglo dogoditi prije oko 5 do 7 milijuna godina. Zanimljivo je primijetiti da nije pronađena niti jedna fosilna vrsta koja bi pripadala Panu; svi desno navedeni rodovi su preci roda Homo, ili su njegovi ogranci. Međutim, Orrorin i Sahelanthropus tchadensis postojali su približno u vrijeme odvajanja, pa bi mogli biti preci i ljudi i čimpanza.

Po prijedlogu Manna i Weissa (1996), u tribus Hominini spadaju Pan i Homo kao odvojeni podtribusi. Homo (i po istoj logici, svi dvonožni čovjekoliki majmuni) spadaju u podtribus Hominina, dok Pan spada u podtribus Panina.

Vidjeti 
Evolucija čovjeka

Izvori 

  Scientists narrow time limits for human, chimp split at http://www.physorg.com
  Mann, Alan and Mark Weiss 1996: "Hominoid Phylogeny and Taxonomy: a consideration of the molecular and Fossil Evidence in an Historical Perspective." Molecular Phylogenetics and Evolution'' 5(1): 169-181.

Čovjekoliki majmuni